
ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ


ЧЕЧИМ

	2022-жылдын «10» июну
	        № 91
	               Нур-Султан шаары



Бажы бирлигинин «Техникалык каражаттардын электромагниттик шайкештүүлүгү» техникалык регламентине (ББ ТР 020/2011) өзгөртүүлөрдү киргизүү жөнүндө

2014-жылдын 29-майындагы Евразия экономикалык бирлиги жөнүндө келишимдин 52-беренесине жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентине № 1 тиркеменин 
29-пунктуна ылайык, Евразия экономикалык комиссиясынын Кеңеши чечти:
1. Бажы бирлигинин Комиссиясынын 2011-жылдын 9-декабрындагы 
№ 879 чечими менен кабыл алынган, Бажы бирлигинин «Техникалык каражаттардын электромагниттик шайкештүүлүгү» техникалык регламентине (ББ ТР 020/2011) тиркемеге ылайык өзгөртүүлөр киргизилсин.
2. Ушул Чечим расмий жарыяланган датадан тартып 180 календардык күн өткөндөн кийин күчүнө кирет.


Евразия экономикалык комиссиясынын Кеңешинин мүчөлөрү:

	Армения Республикасынан
	Беларусь Республикасынан
	Казакстан Республикасынан
	Кыргыз Республикасынан
	Россия Федерациясынан

	
	
	
	
	

	М. Григорян
	И. Петришенко
	Б. Султанов
	А. Кожошев
	А. Оверчук

ТИРКЕМЕ
Евразия экономикалык комиссиясынын Кеңешинин 2022-жылдын 10-июнундагы № 91 чечимине

Бажы бирлигинин «Техникалык каражаттардын электромагниттик шайкештүүлүгү» техникалык регламентине 
(ББ ТР 020/2011) киргизилүүчү
ӨЗГӨРТҮҮЛӨР 

1. Текст боюнча тиешелүү жөндөмөдөгү «Бажы бирлигинин Ушул техникалык регламенти», «Бажы бирлигинин ушул техникалык регламенти» деген сөздөр тийиштүү түрдө тиешелүү жөндөмөдө «Ушул техникалык регламент», «ушул техникалык регламент» деген сөздөргө алмаштырылсын, тиешелүү жөндөмөдөгү «Бажы бирлигинин бирдиктүү бажы аймагы» деген сөздөр тиешелүү жөндөмөдө «Бирликтин бажы аймагы» деген сөздөргө алмаштырылсын, тиешелүү жөндөмөдөгү «Бажы бирлигинин мүчө мамлекеттеринин базарында продукцияны жүгүртүүнүн бирдиктүү белгиси» деген сөздөр тиешелүү жөндөмөдө «Бирликтин базарында продукцияны жүгүртүүнүн бирдиктүү белгиси» деген сөздөргө алмаштырылсын.
2. Баш сөздүн 2 жана 3-пункттары төмөнкүдөй редакцияда баяндалсын:
«2. Ушул техникалык регламент Евразия экономикалык бирлигинин (мындан ары – Бирлик) бажы аймагында колдонуу жана аткаруу үчүн техникалык каражаттардын электромагниттик шайкештүүлүгү боюнча бирдиктүү милдеттүү болгон талаптарды орнотуу, ошондой эле Бирликтин бажы аймагында жүгүртүүгө чыгарылган техникалык каражаттардын эркин жылып жүрүүсүн камсыздоо максатында иштелип чыккан.
3. Эгерде техникалык каражаттарга карата, аларга талаптарды орноткон, Бирликтин (Бажы бирлигинин) башка техникалык регламенттери кабыл алынган болсо, анда техникалык каражаттар, иштөө күчү аларга да жайылган, Бирликтин (Бажы бирлигинин) ушул техникалык регламенттеринин талаптарына шайкеш келиши керек.».
3. 1-беренеде:
1) 2-пункт төмөнкүдөй редакцияда баяндалсын:
«2. Ушул техникалык регламент буларга жайылбайт:
техникалык каражаттарга:
башка техникалык каражаттардын жасоочулары тарабынан алардын курамдык бөлүктөрү катары колдонулган жана соңку керектөөчү (колдонуучу) тарабынан өз алдынча колдонуу үчүн арналбаган;
электромагниттик шайкештүүлүккө карата пассивдүү;
атомдук энергияны пайдалануу тармагында коопсуздукту камсыздоо үчүн атайын арналган;
мурда колдонулган (эксплуатациядагы);
медициналык буюмдарга;
коргоо жана коопсуздук кычыкчылыктарын камсыздоо үчүн коргоо продукциясына, анын ичинде мамлекеттик коргоо тапшырыгы боюнча жеткирилген дагы.
Эгерде техникалык каражаттардын белгиленген класстарын, группаларын жана түрлөрүн аныктоо үчүн Бирликтин (Бажы бирлигинин) күчүнө кирген башка техникалык регламенттери менен электромагниттик шайкештүүлүгү боюнча талаптар орнотулган болсо, анда мындай техникалык регламенттер күчүнө кирген датадан тартып ушул техникалык каражаттарга карата ушул техникалык регламенттин иштөө күчү токтотулат.»;

2) 4-пунктта:
«улуттук» деген сөз жоюлсун; 
«Бажы бирлигинин мүчө мамлекеттери» деген сөздөр «Бирликтин мүчө мамлекеттери (мындан ары – мүчө мамлекеттер)» деген сөздөргө алмаштырылсын.
4. 2-беренеде:
1) үчүнчү абзацта «Бажы бирлигинин техникалык регламентинин» деген сөздөр «ушул техникалык регламенттин» деген сөздөргө алмаштырылсын;
2) төртүнчү абзац төмөнкүдөй редакцияда баяндалсын:
«импорттоочу» – мүчө мамлекеттин мыйзамында бекитилген тартипте анын аймагында катталган юридикалык жак же жеке ишкер катары катталган жеке жак, алар чет элдик даярдоочу (сатуучу) менен продукцияны өткөрүп берүүгө тышкы соода келишимин түзүшкөн, ушул продукцияны Бирликтин бажы аймагында жүгүртүүгө чыгарууну жана (же) аны сатууну жүзөгө ашырат жана продукциянын техникалык регламенттердин талаптарына шайкеш келишине жоопкерчилик тартат;»;
3) бешинчи абзацтан кийин төмөнкүдөй мазмундагы абзац менен толукталсын:
«соңку керектөөчү (колдонуучу) – техникалык каражатты башка техникалык каражатка орнотуу менен байланышпаган багытта аны пайдаланган юридикалык же жеке жак;»;
4) алтынчы абзацтан кийин төмөнкүдөй мазмундагы абзац менен толукталсын:
«техникалык каражаттардын партиясы – ошол эле бир өндүрүштүк шарттарда убакыттын белгиленген аралыгында өндүрүлгөн жана бир товарды коштоочу документ менен коштолгон, бир аталыштагы жана (же) белгилөөдөгү техникалык каражаттардын жыйындысы;»;
5) сегизинчи абзацтан кийин төмөнкүдөй мазмундагы абзацтар менен толукталсын:
«мурда колдонулган (эксплуатацияланган) техникалык каражат – эксплуатациялоонун бир же бир нече белгилери менен болгон техникалык каражат (кирдөө, сыртынан жана ичинен чаң басуу, экстремалдуу температуралардын, суюктуктардын же күндүн нурларынын таасиринин издери, коррозия, патина, сүрүлгөн, чийилген, кабырылган жерлери же башка жаракалар, бузулган же өзгөртүлгөн сатуу алдындагы тескөөлөр жана программалар, оңдолгон же алмаштырылган түйүндөр, деталдар жана компоненттер, пломбалардын, стопорлордун, басаңдатуулардын, коргоо кыртыштарынын, алкактардын, футлярлардын жана эксплуатациялоодо алынып салынган башка элементтердин жоктугу), ал керектөөчү (колдонуучу) тарабынан өз багытында колдонулган, бул тууралуу документалдык тастыктама бар;
тиричилик багытындагы техникалык каражат – өндүрүштүк, соода-сатык же башка коммерциялык ишмердүүлүк менен байланышпаган максаттарда керектөөчү (колдонуучу) тарабынан колдонуу үчүн арналган техникалык каражат жана ага болгон эксплуатациялык документтерде тиричиликте колдонууга тыюу салынбайт;»;
6) он биринчи абзацта «(кыймылдуу же стационардык)» деген сөздөр жоюлсун.
5. 3-берененин 1-пунктунун тексти боюнча «Бажы бирлигинин регламенттерине» деген сөздөр «Бирликтин (Бажы бирлигинин) регламенттерине» деген сөздөргө алмаштырылсын.
6. 4-берененин төртүнчү абзацы төмөнкүдөй редакцияда баяндалсын:
«Техникалык каражат менен пайда болушу ыктымал жана (же) техникалык каражатка таасирин тийгизе турган, электромагниттик тоскоолдуктардын түрлөрү ушул техникалык регламентке 2-тиркемеде келтирилген.».

7. 5-беренеде:
1) 1-пунктунда:
биринчи абзацта «(түрү, маркасы, модели)», «жана ага тиркелген эксплуатациялык документтерде көрсөтүлгөн» деген сөздөр жоюлсун;
экинчи абзацта «(түрү, маркасы, модели – бар болсо)» деген сөздөр жоюлсун;
2) 2-пунктта «(түрү, маркасы, модели – бар болсо)» деген сөздөр жоюлсун;
3) 4-пункттун сегизинчи абзацында:
«шарттар» деген сөздөн кийин «монтаждоо,» деген сөзү менен толукталсын;
«– аларга болгон талаптарды орнотуу» деген сөздөр жоюлсун;
4) 5-пункт төмөнкүдөй редакцияда баяндалсын:
«5. Эксплуатациялык документтер орус тилинде жасалат жана мүчө мамлекеттин мыйзамында тиешелүү талаптар бар болсо, техникалык каражаттар аймагында сатылып жаткан мүчө мамлекеттин мамлекеттик тилинде (мамлекеттик тилдеринде) жасалат. Эксплуатациялык документтердеги тамгалык товардык белгилер, менчик аттар, калктуу конуштардын аталыштары жана башка аталыштар жана реквизиттер башка тилдерде келтирилиши мүмкүн. Өлчөө бирдиктери алардын эл аралык белгиленишин пайдалануу менен келтирилиши мүмкүн.
Ушул берененин 4-пунктунда каралган тиричилик багытындагы техникалык каражат жөнүндө маалыматтар кагаз бетинде көрсөтүлүшү керек. Тиричилик багытындагы техникалык каражатка электрондук ташып жүрүүчүлөрдөгү эксплуатациялык документтердин топтому тиркелиши ыктымал.
Тиричилик эмес багытындагы техникалык каражаттын топтомуна кирген эксплуатациялык документтер бир гана электрондук ташып жүрүүчүлөрдө аткарылышы мүмкүн.
Эгерде ушул берененин 4-пунктунда каралган маалыматтардын көлөмү уруксат берсе, анда эксплуатациялык документтерди түзбөй коюуга жол берилет, ал эми маалыматтар техникалык каражаттын өзүндө же анын таңгагында көрсөтүлөт.».
8. 6-беренеде:
1) 1-пункттагы «Аларды колдонуунун жыйынтыгында ыктыярдуу негизде Бажы бирлигинин техникалык регламентинин талаптарын сактоо камсыздалган, Стандарттардын тизмеги» деген сөздөр «эл аралык жана аймактык (мамлекеттер аралык) стандарттардын, ал эми алар жок болгон учурда – улуттук (мамлекеттик) стандарттардын тизмеги, аларды колдонуунун жыйынтыгында ыктыярдуу негизде ушул техникалык регламенттин талаптарын сактоо камсыздалат» деген сөздөр менен алмаштырылсын;
2) 2-пунктта «Изилдөөлөрдүн (сыноолордун) жана өлчөөлөрдүн эрежелерин жана методдорун, анын ичинде Бажы бирлигинин техникалык регламентинин талаптарын колдонуу жана аткаруу үчүн жана продукциянын шайкеш келишине баалоо (тастыктоо) жүргүзүү үчүн зарыл болгон үлгүлөрдү тандоо эрежелерин камтыган, Стандарттардын тизмеги» деген сөздөр «эл аралык жана аймактык (мамлекеттер аралык) стандарттардын, ал эми алар жок болгон учурда – улуттук (мамлекеттик) стандарттардын тизмеги, алар изилдөөлөрдүн (сыноолордун) жана өлчөөлөрдүн эрежелерин жана методдорун, анын ичинде ушул техникалык регламенттин талаптарын колдонуу жана аткаруу үчүн жана техникалык жөнгө салуу объекттеринин шайкеш келишине баалоо жүргүзүү үчүн зарыл болгон үлгүлөрдү тандоо эрежелерин камтыйт» деген сөздөр менен алмаштырылсын.
9. 7-беренеде:
1) 4-пункттун биринчи жана экинчи абзацтарында жана 6-пункттун 6.2-подпунктунун биринчи абзацында «Бажы бирлигинин Тастыктоо боюнча органдардын жана сыноо лабораторияларынын (борборлорунун) бирдиктүү реестри» деген сөздөр «Бирликтин шайкеш келишин баалоо боюнча органдардын бирдиктүү реестри» деген сөздөр менен алмаштырылсын;
2) 9-пункттун биринчи абзацындагы биринчи сүйлөмдө «Бажы бирлигинин мыйзамдары менен» деген сөздөр «Бирликтин укугуна кирген акттар менен» деген сөздөр менен алмаштырылсын;
3) 12-пункттун биринчи абзацында «Бажы бирлигинин мүчө мамлекеттери» деген сөздөр «мүчө мамлекеттер» деген сөздөр менен алмаштырылсын.
10. 8-берененин 5-пунктунда «Бажы бирлигинин регламенттери» деген сөздөр «Бирликтин (Бажы бирлигинин) регламенттери» деген сөздөр менен алмаштырылсын».
11. 9-берене күчүн жоготкон деп таанылсын.
12. Көрсөтүлгөн техникалык регламентке 1-тиркеменин 3-пунктунда «жарыктык» деген сөз жоюлсун.
13. Көрсөтүлгөн техникалык регламентке 2-тиркеменин аталышы төмөнкүдөй редакцияда баяндалсын:
«Техникалык каражат менен пайда болгон жана (же) техникалык каражат таасирин тийгизген электромагниттик тоскоолдуктардын түрлөрү».
14. Көрсөтүлгөн техникалык регламентке 3-тиркеменин 2 жана 3-пункттары төмөнкүдөй редакцияда баяндалсын:
«2. Персоналдуу электрондук эсептегич машиналар (персоналдуу компьютерлер):
персоналдуу электрондук эсептегич машиналар, анын ичинде системалык блоктор;
кассалык аппараттар, анын ичинде эсептегич машиналар менен биргеликте иштегендер.
3. Персоналдуу электрондук эсептегич машиналарга кошулган, тиричилик жана кеңсе багытындагы техникалык каражаттар:
сканерлер, принтерлер жана көчүрмө аппараттары (көп функционалдуу шаймандарды кошо алганда);
мониторлор;
үзгүлтүксүз ток берүү булактары;
алмашма ток тармагынан кубат алган активдүү акустикалык тутумдар;
мультимедиалык проекторлор.».

______________


